Ajuntament i Mancomunitat presenten el primer catàleg digital d´empreses del sector tecnològic i digital de la Safor
19 febrer 2020

## Ajuntament i Mancomunitat presenten el primer catàleg digital d´empreses del sector tecnològic i digital de la Safor19 febrer 2020Última actualització: 14 juliol 2025

![](../gestion/img/_AO_5174-copia.jpg)  
  

El **regidor delegat de Polítiques Econòmiques, Indústria, Comerç i Innovació, Ferran Martínez Mendoza**, i el **president de la Mancomunitat de Municipis de la Safor, Salvador Femenia**, juntament el coordinador, **Batiste Pons**, han presentat **el primer catàleg digital d’ empreses del sector tecnològic i digital** de la comarca de La Safor.

Aquesta iniciativa, impulsada per l’Ajuntament, a través de l’Urbalab Gandia, i la Mancomunitat, en el marc de l’Acord Territorial de la Comarca de La Safor fa un any, té com objectiu “_fer visible l’oferta de serveis de les empreses de la comarca que treballen en l’àmbit de la transformació digital i fer-la extensible entre els potencials clients d’altres sectors d’activitat, ajudant-les en la promoció i major visibilitat, de manera que siga fàcil l’accés als seus productes i serveis”_, ha explicat Femenia.  

El catàleg és fruit d’una exhaustiva llavor de recopilació d’aquestes empreses a escala comarcal i de reunions amb les mateixes, de la qual ha esdevingut la iniciativa de continuar amb aquesta tasca de promoció amb l’organització de la primera fira del sector a Gandia, denominada **_DigitalGandia_** **prevista per al proper 2 d’abril**. Batiste Pons és representant de la comisió organitzadora d’aquesta **Fira Digital on es donaran a conéixer els productes i serveis d’aquestes empreses que conformen el catàleg i es presentaran casos d’èxit**. Inscripcions a: [www.digitalgandia.com](http://www.digitalgandia.com).

El catàleg digital del sector NTIC és accesible des de la [www.urbalabgandia.com](http://www.urbalabgandia.com) i tracta de reunir i publicar en un únic lloc web, la major part d‘empreses i professionals que constitueixen el sector de tecnologia i digitalització de la comarca de la Safor.

En el catàleg poden participar empreses de diferents temàtiques com empreses d’enginyeria i programari, noves tecnologies, fotografia i audiovisuals, programació informàtica, especialistes en màrqueting i creació de contingut, multimèdia, protecció de dades, entre altres.

Aquest és un **catàleg obert al que es podrán sumar més empreses. Tant el catàleg com el** formulari d’enregistrament està allotjat a [www.urbalabgandia.com](http://www.urbalabgandia.com) on les empreses localitzades a la comarca de La Safor podrán emplenar els diferents apartats. Per formar part d’aquest catàleg cal acreditar la seua declaració censal d’alta empresarial.

A l’actualitat formen part del catàleg digital **38 empreses i professionals i animen a les empreses del sector a contribuir en la seua** difusió.

_“Des de l’àrea de Polítiques Econòmiques, comerç, innovació i Empresa de l’Ajuntament de Gandia es continuarà amb la tasca d’ajudar a la consolidació del sector de la transformació digital de la comarca, promocionant iniciatives com aquesta i ajudant en la llavors de sensibilitzar sobre la importància de la digitalització dels productes i serveis entre la resta dels sectors clau de la nostra comarca”_, ha assegurat Martínez.  

Les empreses del sector digital que no ho han fet, encara poden inscriure’s-hi : [https://urbalab.gandia.org/cataleg-digital/](https://urbalab.gandia.org/cataleg-digital/)

[Twittear](https://twitter.com/share)